«Ανατολίτικη» κρεατόσουπα με 4 μπαχάρια, ντομάτα, ρύζι και δυόσμο
Λαχταριστή σούπα με πλούσια γεύση και έντονα αρώματα κόλιανδρου, κανέλας και κύμινου.
1 κιλό μοσχάρι, κατά προτίμηση από ελιά, κομμένο σε κύβους 3 εκ., 1 μέτριο ξερό κρεμμύδι, κομμένο σε ψιλά καρέ, 2 μέτρια καρότα, χοντροτριμμένα, 2 κουτ. γλυκού μπούκοβο γλυκό, σε σκόνη, 1/4 κουτ. γλυκού κόλιανδρος ξερός+1/4 κουτ. γλυκού κύμινο+1/8 κουτ. γλυκού κανέλα, όλα σε σκόνη, 1 φύλλο δάφνης, 60 ml κόκκινο, ξηρό κρασί, το ξύσμα από 1 λεμόνι, 30 ml χυμός λεμονιού, 200 γρ. ντοματάκια κονσέρβας, λιωμένα στο μπλέντερ, 70 γρ. ρύζι λευκό, μακρύκοκκο, 3 κουτ. σούπας φύλλα φρέσκου δυόσμου, ψιλοκομμένα, αλάτι, φρεσκοτριμμένο πιπέρι, 40 ml ελαιόλαδο
Για να φτιάξουμε «Ανατολίτικη» κρεατόσουπα με 4 μπαχάρια, ντομάτα, ρύζι και δυόσμο, ζεσταίνουμε σε μια βαθιά κατσαρόλα το λάδι σε δυνατή φωτιά και σοτάρουμε το μοσχάρι για 4 - 5 λεπτά, μέχρι να ροδίσει. Προσθέτουμε το κρεμμύδι, τα καρότα και τα μπαχαρικά και συνεχίζουμε το σοτάρισμα για άλλα 2 – 3 λεπτά, μέχρι να μαλακώσουν ελαφρώς τα λαχανικά. Σβήνουμε με το κρασί, αφήνουμε 2 - 3 λεπτά να εξατμιστεί το αλκοόλ και ρίχνουμε τη δάφνη, 2 ½ λίτρα νερό, το ξύσμα, το χυμό λεμονιού, την ντομάτα και αλατοπίπερο. Βράζουμε για 2 λεπτά, μέχρι να αρχίσει να κοχλάζει, χαμηλώνουμε τη φωτιά, σκεπάζουμε με το καπάκι και σιγοβράζουμε για περίπου 1 ώρα και 30 λεπτά, μέχρι να μαλακώσει το μοσχάρι.Ρίχνουμε το ρύζι, ανακατεύουμε και μαγειρεύουμε για άλλα 20 λεπτά, μέχρι να μαλακώσει και το ρύζι και να χυλώσει η σούπα. Αφαιρούμε τη δάφνη, σκορπίζουμε το δυόσμο, ελέγχουμε το αλατοπίπερο και σερβίρουμε.
Κρασί,Μοσχάρι,Ρύζι